Xoverdayîşê grevê vêşanîye yê vera tecrîdkerdişê Rayberê Şarê Kurdî Abdullah Ocalanî yo ke Başûrê Kurdistanî de rayberîya Nasir Yagizî de dest pêkerd bi qerardarîye dewam keno. Rewşa weşîya Yagizî çend şino giran bena.
Grevê vêşanîye yê Nasir Yagizî yo ke Temsîlkarîya HDP’yî yê Hewlêrî ya Başûrê Kurdistanî de yeno domnayene roja 148. de bi qerardarîye dewam keno.
Çalakîya grevê vêşanîye yê bêdem-biagêrayîşî yê Silêmanî ya ke 125 rojî yo yena domnayene grûba 63. dewr girewte. Çalakîya ke Komela Karkeranê Mezopotamya ya Silêmanî de yena viraştene, kesê ke Almanya, Katalonya û Spanya ra ameyî tewrê ci bîyî.
Xoverdayîşê Herêm Mehmûdî yo ke Kelar de 24’ê Sibate de dest bi grevê vêşanîye yê bêdem-bêagêrayîşî kerdbi, kewt roja 52’ine. Xoverdayîşê endama Têgêrayîşê Azadîye yê Meclîsê Herêma Germîyanî Gulebax Celale zî roja 32’ine de yo.
Grevê vêşanîye yê bêdem-bêagêrayîşî yê endama Meclîsê Îştarî yê Mexmûrî Fadîle Toke kewt roja xo ya 88’ine.  Grevê vêşanîye yê bêdem-biagêrayîşî yo ke Komala Şehîdan de yeno viraştene zî bi grûba 122’ine dewam keno.
